b'\n_START_ARTICLE_\nGuapor\xc3\xa9\n_START_SECTION_\nZemljopisne karakteristike\n_START_PARAGRAPH_\nGuapor\xc3\xa9 izvire na obroncima masiva Serra dos Parecis u brazilskoj dr\xc5\xbeavi Mato Grosso, odatle zaokre\xc4\x87e prema jugu, a zatim prema sjeverozapadu prema gradu Vila Bela da Sant\xc3\xadssima Trindade._NEWLINE_Nakon \xc5\xa1to primi pritoku Rio Verde, i dalje te\xc4\x8de prema sjeverozapadu uz velike meandre i tako najve\xc4\x87im dijelom svog toka stvara granicu izme\xc4\x91u Bolivije i Brazila, sve do svog u\xc5\xa1\xc4\x87a u rijeku Mamor\xc3\xa9 iznad grada Guajar\xc3\xa1-Mirim. _NEWLINE_Za razliku od muljevitih, sme\xc4\x91ih voda Mamor\xc3\xa9a, Guapor\xc3\xa9 ima neobi\xc4\x8dno \xc4\x8distu i bistru vodu, ta razlika se vidi \xc4\x8dak i nakon nekoliko kilometara nizvodno od u\xc5\xa1\xc4\x87a. _NEWLINE_tijekom historije, rijeka je bila popri\xc5\xa1te brojnih pograni\xc4\x8dnih sukoba izme\xc4\x91u \xc5\xa0panjolaca i Portugalaca, kao i njihove zajedni\xc4\x8dke borbe protiv neprijateljski nastrojenih Indijanaca. Na te dane podsje\xc4\x87a utvrda - Forte Pr\xc3\xadncipe da Beira, izgra\xc4\x91ena pored u\xc5\xa1\xc4\x87a Guapor\xc3\xa9a u Mamor\xc3\xa9, krajem 18. stolje\xc4\x87a. _NEWLINE_Guapor\xc3\xa9 te\xc4\x8de kroz tropsku pra\xc5\xa1umu, rijetko naseljen kraj, uz njegove obale jo\xc5\xa1 \xc5\xbeivi nekoliko plemena autoktonih Indijanaca i malobrojnih mestika.  Guapor\xc3\xa9 ima sliv velik oko 266 460 km\xc2\xb2 i prosje\xc4\x8dni istjek od 1 530 m\xc2\xb3/s na svom u\xc5\xa1\xc4\x87u u Mamor\xc3\xa9. Plovan je \xc4\x8ditavom svojom du\xc5\xbeinom, i to kroz cijelu godinu.'